cyanic-selkie/wikianc huggingface dataset:
Chalet Girl
Chalet Girl er en britisk romantisk komedie fra 2011. Filmen er regissert av Phill Traill, skrevet av Tom Williams, og har Felicity Jones og Ed Westwick i hovedrollene.
Handling
Kim Matthews (Felicity Jones) var et fantastisk skateboardtalent, helt til hennes mor ble drept i en bilulykke, og hun bestemmer seg for å slutte for å få seg en jobb og hjelpe faren med å betale regninger. Hun søker på en jobb som chalet girl, en som jobber for rike mennesker som bor i alpene, til tross for at hun aldri har vært i alpene. Hun får opprinnelig ikke jobben, men når en av jentene brekker beinet og må trekke seg, får Kim sjansen i siste øyeblikk. Hun får hjelp av en annen chalet girl, Georgie (Tamsin Egerton), som hun ikke kommer på godfot med til å begynne med. Hun møter også Jonny (Ed Westwick), som er mannen hun jobber for, og som hun er tiltrukket av fra første øyeblikk, og det er tydelig at han liker henne tilbake. Imidlertid er Jonny forlovet med den bortskjemte Chloe (Sophia Bush).
Kim hater jobben sin, og hun savner familien og skateboardet. Hun vil egentlig ikke noe annet enn å dra hjem igjen. Men så dukker det opp en fantastisk mulighet – en snowboardkonkurranse i nærområdet med en seierssjekk på 25,000 dollar. Siden Kim trenger pengene bestemmer hun seg for å melde seg på. Det er ett problem; hun kan ikke stå på snowboard, og det er mye vanskeligere enn hun først antar å overføre skateboardegenskapene til snowboardet. Men snowboardeksperten Mikki (Ken Duken) ser talentet hennes og bestemmer seg for å hjelpe henne. Kan de klare det umulige?
Manchester–Boston regionale lufthavn
Manchester–Boston regionale lufthavn (IATA: MHT, ICAO: KMHT) er den største lufthavnen i delstaten New Hampshire i USA, målt i antall passasjerer. Lufthavnen er den fjerde største i New England. Det er en rekke flyruter fra lufthavnen innenriks i USA.
Lavprisflyselskapet Southwest Airlines har flest flyruter og frakter flest passasjerer fra lufthavnen.
Dorottya Faluvégi
Dorottya Faluvégi (født 31. mars 1998 i Budapest) er en ungarsk profesjonell håndballspiller, som spiller for den ungarske klubben og det ungarske landslaget. Hun har tidligere spilt for og vært på utlån til.
25. mars 2018 landslagsdebuterte Faluvégi mot Nederland, og ble året etter tatt ut i troppen foran Håndball-VM 2019.
Hennes bror, Rudolf Faluvégi, er også profesjonell håndballspiller.
Halvveis til himmelen
Halvveis til himmelen (svensk: ) er et svensk svart-hvitt sirkusdrama fra 1931 i regi av Stellan Windrow (ukreditert) og Rune Carlsten. Manuset bygger på George Abbotts manus til den amerikanske filmen Halfway to Heaven, som i sin tur bygger på Henry Leyford Gates' roman Here Comes the Bandwagon fra 1928. Den svenske filmen er ikke bevart.
Innspillingsfakta
Den ble spilt inn i desember 1930–januar 1931 i Les Studios Paramount i Joinville-le-Pont i Val-de-Marne i Frankrike.
Handling
Mona er medlem av en gruppe på tre personer som utfører et trapesnummer på et stort sirkus i nærheten av Chicago. De to andre er Nick Pogli og Tony. Sistnevnte gjør de store lufthoppene. Ettersom det later til at Mona foretrekker Tony blir Nick rammet av en sterk sjalusi. Under ett av Tonys hopp misser han når han skal ta imot sin partner. Tony faller ned i manesjen og mister livet. Den unge Ned Lie blir ansatt som hans erstatter. Mona oppdager etterhvert at Nick misset Tony med hensikt. I sin redsel søker hun tilflukt hos Ned. Nick planlegger også å drepe ham på en liknende måte. Etter forestillingen blir det en voldsom krangel og Nick får sparken. Mona og Ned omfavner hverandre.
Jacques Antoine Marie de Cazalès
Jacques Antoine Marie de Cazalès (født 1. februar 1758 i Grenade-sur-Garonne i Frankrike, død 25. oktober 1805 i Engalin) var en fransk orator og politiker.
Bakgrunn
Han var sønn av en parlamentsråd. I 1773 trådte han inn i hæren, tjenestegjorde som offiser i kavaleriet og hadde fått kapteins rang da han i 1789 trakk seg fra tjenesten og gikk inn i politikken.
Politiker
Cazalès, som tilhørte sitt partis moderat sinnede elementer, var tilhenger av et tokammersystem, og kjempet for kongemaktens absolutte veto overfor representasjonen. Cazalès forestilte seg et monarki etter britisk forbilde, og avviste sivilforfatningen for kleresiet (av 12. juli 1790). Han han hadde ingen nevneverdig innflytelse innen nasjonalforsamlingen.
I 1791 emigrerte han. Han kom til Koblenz og sluttet seg der til den kontrarevolusjonære hær organisert under prinsen av Condé (1736–1818). Etter at bestrebelsene for å berge kong Ludvig XVI var slått feil, dro den overbeviste rojalisten Cazalès i 1793 til Storbritannia, der han kunne holde seg i godt hold med sin mangeårige maitresse Michelle de Bonneuil, på grunn av finansiell hjelp fra Edmund Burkes (1729–1797) og William Pitt. Som motytelse foretok han på oppdrag av den britiske regjering og de franske rejalister flere offisielle og hemmelige oppdrag i Sveits, Italia og Spania.
I 1803 vendte han tilbake til Frankrike etter å blitt strøket fra emigrantlisten av førstekonsul Napoléon Bonaparte, giftet seg med son nevøs enke Madame de Roquefeuil, og levde ubemerket til sin død.
Dramitse
Dramitse, også kalt Dametsi og Drametse, er en by i den østlige delen av Mongardistriktet, i den østlige delen av Bhutan. Folketellingen i 2005 viste et folketall på 541. Byen befinner seg på en klippe på motsatt side av Tashigang.
Jean Matouk
Jean Robert François Matouk (født 18. juni 1937 i Paris i Frankrike, død 24. oktober 2020 i Nîmes) var en fransk økonom, bankier og professor i økonomi.
Biografi
Jean Matouk var av libanesisk maronittisk bakgrunn. Faren Henri, var advokat. Jean studerte ved Lycée Louis-le-Grand og fikk diplom i fysikk, doktorat i økonomi, og en agrégation i økonomi.
Matouk ble medlem av Parti socialiste i 1972 og av partiets eksekutivkomite i 1979. I 1970-årene var han rådgiver for bystyret i Nîmes. I 1981 var han sammen Georgina Dufoix med på å organisere François Mitterrands presidentvalgkamp i Gard. Han var kampanjens økonomiske ekspert. Samme år var han kandidat for Gards 1e valgdistrikt, men tapte mot Émile Jourdan.
I 2006 grunnla han med Jean-Paul Boré, Raymond Huard og Claude Mazauric Cercle nîmois de réflexion critique, som var aktiv til 2008. Han ble valgt til Académie de Nîmes i 2013 under André Costabels lederskap. Han tilhørte losjen Grand Orient de France.
I 1984 giftet Matouk seg med Marie-Françoise Cazes, president av Association culturelle et humanité. Cazes døde i 2020.
Jean Matouk døde av COVID-19 i Nîmes den 24. oktober 2020 i en alder av 83 år.
Plessur-Alpene
Plessur-Alpene er en fjellkjede i den sveitsiske kantonen Graubünden.
Avgrensning
Plessur-Alpene begrenses
Topper
Viktige topper i Plessur-Alpene er
Daler og videre inndeling
I tillegg til dalene som omgir fjellkjeden fins det to bebodde daler i Plessur-Alpene. Begge dalene begynner ved kantonshovedstaden Chur, som ligger på fjellkjedens nordvestside:
Innholdsfortegnelse
En innholdsfortegnelse, vanligvis kalt ganske enkelt Innhold er en liste, vanligvis funnet på en side før starten på et skrevet verk, over verkets kapitler eller seksjonstitler eller korte beskrivelser sammen med hvert kapittels sidenummer.
Tidligste bruk
Plinius den eldre oppgir Quintus Valerius Soranus (død 82 f.Kr.) som den første forfatter til å gi en innholdsfortegnelse for å hjelpe lesere til å navigere i et langt verk. Plinius' egen innholdsfortegnelse for hans encyklopediske Historia naturalis ("Naturhistorie") kan sees online på latin og på engelsk (følgende dedikasjon).
Form
En innholdsfortegnelse inkluderer vanligvis titlene eller beskrivelsene av førstenivåoverskrifter (kapitler i lengre verk), og inkluderer ofte også andrenivåoverskrifter (seksjoner) innen kapitlene, og av og til tredjenivåoverskrifter (underseksjoner) innen seksjonene. Detaljdybden i innholdsfortegnelser avhenger av verkets lengde, der lengre verk har mindre dybde. Formelle rapporter (ti eller flere sider og som er for lange til å puttes i et memo eller brev) har også innholdsfortegnelse. Innen en engelskspråklig bok finnes innholdsfortegnelsen vanligvis etter tittelsiden, copyrightnotiser og, i tekniske journaler, abstraktet, og før lister over tabeller eller figurer, forordet og innledningen.
Jelena Sokhrjakova
Jelena Sergejevna Sokhrjakova (født 4. november 1990 i Ulan-Ude) er en russisk skøyteløper.
Innholdsfortegnelse
Form
Trykte innholdsfortegnelser indikerer sidenummeret der hver del starter, mens digitale gir lenker for å gå til hver del. Formatet og plasseringen av dem avhenger av utgiverens stil.
Jelena Sokhrjakova
Personlige rekorder
Oppdatert pr 30. juni 2019.
Innholdsfortegnelse
Eksempler
Eksempel med fylltegn: Kapittel 1: Komme i gang. . . . . . . . . . . . . 1   Introduksjon. . . . . . . . . . . . . . . . . 2   Neste trinn. . . . . . . . . . . . . . . . . 3
Eksempel uten fylltegn: Kapittel 1: Komme i gang  1 Introduksjon 2 Neste trinn  3
Eksempel med forfattere: 1. Introduksjon til biologi Arthur C. Smith   1 2. Mikrobiologi Susan Jones   10 3. Framskritt i bioteknologi T.C. Chang   24
Articerus
Articerus er en slekt av små, rødlige eller brunlige køllebiller, der mange av artene er knyttet til maur.
Utseende
En liten, nærmest pæreformet køllebille. Antennene består tilsynelatende av bare ett, klubbeformet ledd. Hodet er lengre enn bredt med små fasettøyne, pronotum rundet, noe lengre enn bredt, dekkvingene kraftig utvidet bakover, nokså korte.
Levevis
Sannsynligvis er alle medlemmene i gruppen Clavigeritae knyttet til maur (de er myrmekofiler).
Utbredelse
Arten er beskrevet fra Tanzania.
Ngalifourou
Ngalifourou (født Ngassié 1864 i Ngabé, død 8. juni 1956) var en kongolesisk politisk leder og dronning over tekefolket, et bantufolk som lever i Sentral-Afrika, mellom Den demokratiske republikken Kongo og Republikken Kongo. Hun er kjent for sine mystiske krefter og sin politiske innflytelse.
Hun ble født inn i en vel ansett teke-familie. Foreldrene hennes giftet henne bort til den aldrende kong Iloo, konge over teke-kongedømmet Mbe da hun bare var 15 år. Kong Iloo var mektig, han hadde store inntekter gjennom skatt fra flere aristokratiske familier på Teke-platået og fra lukrative markeder på Malebodammen. Han hadde dessuten en viktig åndelig rolle, som sentral myndighet over åndelige krefter.
Ngassié og Iloo giftet seg i 1879, da hun var bare 15 år. Som andre kongelige av tekefolket fikk hun et nytt navn da hun giftet seg med kongen, og ble dronning Ngalifourou, «Ildens hersker». Navnet hun fikk som barn, Ngassié, betyr «Vakker stjerne». Hun var kongens andre kone, men ble snart hans hovedhustru, og en viktig rådgiver for ham, sin unge alder til tross. Hun regjerte ved hans side og påvirket beslutninger for kongedømmet. Da kongen døde i 1892 besteg Ngalifourou tronen. Senere giftet hun seg med kongene som etterfulgte ham, men hun beholdt sin innflytelse og makt.
Valg av ny konge
Valget av en ny monark foregikk etter strenge regler og fulgte et bestemt og hemmelig rituale. Kandidaten måtte komme fra en av de seks mest betydningsfulle grenene av den kongelige slekten, men det var ingen automatikk i at eldste sønn fulgte etter far. En forsamling av 20 personer av høy rang valgte hvem som skulle bli makoko (konge). Den endelige avgjørelsen lå hos dronningen, det vil si hos Ngalifourou, så lenge hun levde. Hun hadde makt til å vigsle den nye monarken gjennom en hemmelig seremoni. Kroningsseremonien hadde en åndelig og mystisk karakter, ettersom kongen mottok sin åndelige energi fra dronningen.
Teke-folket er den etniske gruppen i Kongo som fortsatt opprettholder gamle tradisjoner. Dronningen og makokoen blir alltid sett på med så stor aktelse, og sammen danner de koblingen mellom den synlige og usynlige verden.
Samarbeid med Frankrike
Som regent og leder for hæren kunne Ngalifourou forhandle direkte med kolonimakten, og hun deltok i alle viktige møter mellom kongolesiske og franske myndigheter. Ved å delta i slike forhandlinger, kunne hun bevare visse rettigheter for sitt folk. Hun møtte general de Gaulle ved flere anledninger. Etter et av disse møtene, under andre verdenskrig, oppfordret hun sine teke-soldater til å slåss ved de franske soldatenes side i Nord-Afrika. Dette ble av stor betydning for franskmennene, og dronningen ble belønnet med flere ordener som takk for hjelpen.
Heder
Frankrike viste sin takknemlighet over hjelpen de fikk under krigen ved å utnevne dronning Ngalifourou til ridder av Æreslegionen. De tildelte henne også Ordre de l'Étoile d'Anjouan og les décorations du Bénin.
Klaus (film)
Klaus – Postbudet og leketøymakeren er en spansk 2D-animert jule-dramakomedie fra 2019, skrevet og regissert av Sergio Pablos, produsert av selskapet Sergio Pablos Animation Studios og distribuert av Netflix. Jason Schwartzman, J. K. Simmons, Rashida Jones, Will Sasso, Neda Margrethe Labba, Sergio Pablos, Norm Macdonald og Joan Cusack gir stemmer til karakterene i filmen. Klaus forteller en alternativ historie om opphavet til julenissen, uavhengig av Sankt Nikolaus og i en fiktiv setting fra 1900-tallet. Filmen handler om en postmann strandet i en øybygd langt mot nord som blir kjend med en enslig lekemaker, Klaus.
Klaus ble utgitt 8. november 2019 og fikk positiv mottakelse for animasjonen, historien og stemmeskuespillet. Filmen vant sju priser under Annie Award-utdelingen i 2020, og ble nominert til en Oscar-pris for beste animerte langfilm for 2019.
Handling
Jesper Johansson er den late, bortskjemte sønnen til en Royal Postmaster General, og forsøker å bli sparket ut av postmann-utdannelsen. Men faren hans sender ham til den fjerne byen Smeerensburg. Dersom Jesper mislykkes å sende ut 6 000 brev i løpet av ett år, kommer han til å bli avskåret fra familiens formue. Vel fremme i den dystre, snødekte byen Smeerensburg møter Jesper en fergemann Mogens og fiskehandler Alva, som forklarer at Smeerensburg er hjemmet til klanene Ellingboe og Krum som hele tiden slåss mot hverandre.
Desperat etter å sende brev forsøker Jesper å sende en tegning til en ung Krum-gutt. Senere besøker han en mann, Klaus, som bor i skoen og oppdager at huset hans er fylt med håndlagde leketøy. Men Jesper legger igjen tegningen når han reiser fra hjemmet hans. Klaus tvinger Jesper til å ta ham med til guttens hus, og i hemmelighet levere en av lekene sine. Ord sprer seg snart til andre barn, som håper å motta leker ved å sende brev til Klaus. Jesper, som er ivrig etter å samle brev, overbeviser Klaus om å la ham levere flere leker.
Myten om Klaus vokser blant byens barn når Jesper leverer leker gjennom skorstein om natten, og flere og flere barn skriver brev til Klaus. Jesper sender barn som ikke kan skrive, for å bli undervist av Alva. Klaus og Jesper temmer flere reinsdyr for å trekke en vogn med leker. Jesper legger igjen kull hos en ung mobber, og gutten konfronterer Jesper, som erklærer at Klaus bare gir leker til snille barn. Dette får barna til å utføre vennlige handlinger over hele byen, og inspirere folket til å avslutte deres gamle tvister. De eldste blant klanene, Tammy Krum og Aksel Ellingboe, er uvillige til å avslutte deres feide.
De ønsker å sabotere Jesper og Klaus, noe som resulterer i at vognen deres mister hjulene og flyr over byen. Dette får barna til å tro at Klaus har "en flygende slede trukket av magiske reinsdyr" men Jespers frist nærmer seg, og Klaus begynner å gå tom for leker. Jesper prøver å overtale ham til å lage flere leker til jul. Alva viser Jesper hvordan byen har blomstret etter at han kom dit, og får ham til å vurdere å bosette seg fast i Smeerensburg. Lederne fra Krum og Ellingboe inngår en midlertidig våpenhvile og oppdager Jespers frist. De legger derfor ut 14 000 brev for å kvitte seg med postbudet. På julaften ankommer postmester-generalen for å gratulere sønnen. Dette avslører Jespers opprinnelige egoistiske intensjoner for å beholde arven sin, og alle de nye vennene vender seg mot ham.
Ricardo Zunino
Ricardo Zunino (født 13. april 1949 i San Juan) er en tidligere Formel 1-fører fra Argentina. Han deltok fra til. Han deltok i 11 løp, og 2 løp som ikke var en del av mesterskapet. Han erstattet Niki Lauda fra og med Canadas Grand Prix 1979. Han ble selv erstattet av Hector Rebaque fra og med Frankrikes Grand Prix 1980. Han fikk ingen mesterskapspoeng, men hadde to syvendeplasser som beste resultat.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Kathleen McGahey
Kathleen Ann McGahey (født 5. mars 1960 i Philadelphia i Pennsylvania), amerikansk landhockeyspiller som deltok i de olympiske leker 1984 i Los Angeles.
McGahey vant en olympisk bronsemedalje i landhockey under OL 1984 i Los Angeles. Hun var med på det amerikanske laget som kom på tredjeplass i landhockeyturneringen for damer bak Nederland og Vest-Tyskland. Seks lag deltok, det ble spilt en enkeltserie der alle lagen møttes én gang. USA fikk fem poeng, de vant to kamper og tapte to og spilte en uavgjord. McGahey spilte fem kamper i OL-turneringen.
Grønt Norge
Grønt Norge var et norsk selskap, etablert i 2010, som opplevde stor medieinteresse. Selskapet hevdet å ha utviklet og lansert en ny type solcellelader for iPhone. I 2012 ble det derimot avdekket at store deler av virksomheten var oppspinn. Selskapets produsent Acever hevdet først at de ikke hadde blitt betalt utestående. 11. mai 2012 innrømmet administrerende direktør Waleed Ahmed videre at flere av selskapets uttalelser i media hadde vært usanne.
Avsløringen av Grønt Norge
Waleed Ahmed og Flemming Bordoy var tenåringer da de våren 2010 kom i medienes søkelys med det de hevdet var deres oppfinnelse, en solcellelader for iPhone. Gjennom titalls avisoppslag og omtaler i media ble de hyllet for sin gründervirksomhet. Waleed Ahmed ble rost av Trond Giske og invitert til kronprinsparet på Skaugum. Innovasjon Norge Telemark omtalte Ahmed som «Norges Mark Zuckerberg».
Det fantes flere konkurrenter som laget tilsvarende solcelleladere. Selskapet hevdet at deres egne produkt hadde egenutviklet teknologi som gjorde laderne unike, at de kunne lade under innelys på noen få timer og ikke bare fra sollys, men også under kunstig lys. Dette sto det imidlertid ingenting om i Grønt Norges patentsøknad, og tester viser at det ikke fungerer. I 2012 innrømmet selskapet at dette også var et påfunn, gründerne oppdaget nemlig at ladeindikatoren lyste under innelys, selv om dette lyset i praksis ikke var sterkt nok til å lade batteriet.
I etterkant av avsløringen ble Grønt Norge saksøkt av deres tidligere produsent Affirmative Solutions og Innovasjon Norge vurderte å kreve tilbake den økonomiske støtten til selskapet. . Partneren Flemming S. Bordoy stod 25. mai 2012 fram i E24 og hevdet at han var intetanende om at han var del av et luftslott. Han sa videre at Waleed Ahmed hadde lurt alle, inkludert ham selv, da han snakket om Grønt Norges gigantavtaler verden over. . NRK P3 publiserte 4. oktober 2012 en dokumentar om Grønt Norge med tittelen «Millionbløffen?».
Gwen Cheeseman
Gwen Wentz Cheeseman (født 13. august 1951 i Harrisburg i Pennsylvania), amerikansk landhockeyspiller som deltok i de olympiske leker 1984 i Los Angeles.
Cheeseman vant en olympisk bronsemedalje i landhockey under OL 1984 i Los Angeles. Hun var med på det amerikanske laget som kom på tredjeplass i landhockeyturneringen for damer bak Nederland og Vest-Tyskland. Seks lag deltok, det ble spilt en enkeltserie der alle lagen møttes én gang. USA fikk fem poeng, de vant to kamper og tapte to og spilte en uavgjord. Cheeseman spilte fem kamper i OL-turneringen.
Anita Miller
Anita Corl Miller (født 14. mai 1951 i Bryn Mawr i Pennsylvania), amerikansk landhockeyspiller som deltok i de olympiske leker 1984 i Los Angeles.
Miller vant en olympisk bronsemedalje i landhockey under OL 1984 i Los Angeles. Hun var med på det amerikanske laget som kom på tredjeplass i landhockeyturneringen for damer bak Nederland og Vest-Tyskland. Seks lag deltok, det ble spilt en enkeltserie der alle lagen møttes én gang. USA fikk fem poeng, de vant to kamper og tapte to og spilte en uavgjord. Miller spilte fem kamper i OL-turneringen.
Gaudøla kraftverk
Gaudøla kraftverk er et vannkraftverk i Øksendalen i Sunndal kommune i Møre og Romsdal.
Kraftverket har to peltonturbiner på tilsammen 2 MW. Årsproduksjon er 8,5 GWh.
Pyxidicerus
Pyxidicerus er en slekt av små, rødlige eller brunlige køllebiller, der mange av artene er knyttet til maur.
Utbredelse
Slekten er utbredt i Sørøst-Asia.
Eksterne lenker
[[Kategori:Dyr formelt beskrevet av Viktor Ivanovich Motschulsky]
Øivind Dahl
Øivind Dahl (født 12. mai 1951) er en tidligere friidrettsutøver som representerte Norge i en rekke mesterskap og landskamper. Han satte norsk rekord i maraton i 1980, en rekord som sto i tre år.
Trenere
I starten av friidrettskarrieren var Viktor Larsen trener. I Bul ble den tidligere langdistanseløperen Thor Helland trener, og ble hovedtrener for Dahl frem til 1984.
Øivind Dahl og Stener Speilberg fikk i 1981 inn Johan Kaggestad som hoved- og landslagstrener.
Oh Babe It Ain’t No Lie
«Oh Babe It Ain't No Lie» er en amerikansk sang som ble skrevet av Elizabeth Cotten og utgitt i 1958 på albumet Folksongs and Instrumentals with Guitar. Cottens mest berømte komposisjon er forøvrig «Freight Train» som også var å finne på samme album.
Bob Dylan fremførte sangen 49 ganger mellom 1990 – 2001.
«This Life I'm Livin'» med Hi-Five
Gruppen Hi-Five ga ut en norsk coverversjon med tittelen «This Life I'm Livin'» (som var en annen setning i samme sang). Den kom på markedet i februar 1967 som B-side til singlen Nånstans grönt. Singlen fikk positiv omtale i Poprevyen 6, 1967. > På denne innspillingen deltok:
Ab Fab: The Movie
Ab Fab: The Movie (også kjent som Absolutely Fabulous: The Movie) er en britisk komedie fra 2016 instruert av Mandie Fletcher og skrevet av Jennifer Saunders. Den er basert på TV-serien Absolutely Fabulous.
Filmen hadde premiere i Storbritannia 1. juli 2016.
Handling
Edina Monsoon og Patsy Stone er nå i 60-årene. Edinas PR-selskap opplever tilbakegang. Hennes forsøk på å gi ut en selvbiografi mislykkes også, når en forlegger avviser boken. Når hun hjelper designer Huki Muki, får Patsy vite at supermodell Kate Moss ønsker seg en ny PR-agent. Hun informerer umiddelbart Edina. Men samtalen deres blir overhørt av Edinas PR-rival Claudia Bing. Edina og Patsy deltar på en mote-begivenhet sammen med Edinas 13 år gamle barnebarn Lola. Samtidig som Saffron "Saffy" Monsoon, Edinas datter og Lolas mor, går ut med sin nye kjæreste Nick. Edina finner Kate Moss på en balkong med utsikt over Themsen.
Når både Edina og Claudia forsøker å nærme seg Kate, velter Edina henne ved et uhell i elven. Hysteri gjennomsyrer arrangementet ettersom Kate Moss antas å være død etter fallet. Media kommer straks til området, og Edina og Patsy havner i politiets varetekt. Saffy kommer sammen med Nick, som avsløres som politi-etterforsker. Etter å ha blitt løslatt dagen etter, blir Edina mål for hat-post og internett-troll. Patsy blir sparket fra jobben, på grunn av hennes tilknytning til Edina.
Petra Felke
Felke trente sammen med Ruth Fuchs, og representerte Motor Jena Sport Club. Etter at Fuchs' karriere gikk mot slutten, tok Felke over som verdens beste spydkaster.
9. september 1988 ble hun den første kvinne til å kaste spydet 80 meter, med et kast på nøyaktig 80,00 meter.
Hennes første verdensrekord ble satt 4. juni 1985 i Schwerin da hun kastet 75,26 meter, et resultat hun forbedret samme dag til 75,40 meter. Den neste verdensrekorden satte hun 29. juli 1987 i Leipzig med et kast på 78,90 meter.
Kaare Vefling
Kaare Vefling (født 19. mai 1920, død 6. september 2001) er en norsk tidligere friidrettsutøver som konkurrerte i mellomdistanseløp.
Han representerte Norge under Sommer-OL 1948, der han ble utslått i heatene på 1500 meter.
Kristian Johansen
Kristian Johansen (født 11. mars 1916, død 14. mars 1975) var en norsk friidrettsutøver som konkurrerte i diskoskast.
Han representerte Norge under Sommer-OL 1952, der hans beste resultat var en 26.-plass.
Bacillus anthracis
Bacillus anthracis er en gram-positiv og stavformet bakterie som forårsaker miltbrann - en dødelig sykdom for husdyr, og noen ganger for mennesker. Det er det eneste permanente patogen innen slekten basiller. Infeksjonen er en form for zoonose, ettersom den er overførbar fra dyr til mennesker. Bakterien ble oppdaget av den tyske legen Robert Koch i 1876, og ble den første bakterien til å bli eksperimentelt vist som et patogen. Funnet ble også det første vitenskapelige bevis for bakterieteorien om sykdommer.
Stein Skøyeneie
Stein Skøyeneie (1961) er en norsk organist og komponist.
Skøyeneie avla etter studier ved Norges musikkhøgskole eksamen i kirkemusikk og musikkpedagogikk i 1984-85. Siden 1979 har Skøyeneie undervist i musikkskolen, den videregående skole og grunnskolen i Oslo, med hovedvirke i barneskolen. Han har også virket som timelærer og øvingslærer ved Østlandets musikkonservatorium.
Skøyeneies komposisjonsarbeider omfatter i hovedsak kirkemusikk og musikkpedagogisk materiell. Hans tidligste verker bærer preg av fritonalitet og kvartharmonikk. Seinere komposisjoner er i langt større grad preget av et romantisk tonespråk, ofte inspirert av engelsk romantisk kirkemusikk og norsk folketonekunst.
Sammen med journalist, forfatter og salmedikter Emil Skartveit vant Skøyeneie i 2006 den nynorske feiringssalmekonkurransen arrangert av Nynorsk kultursentrum i Ørsta med dåpssalmen Guds barn, nett no. Denne og flere av de øvrige salmene Skøyeneie skrev sammen med Skartveit, er nå samlet i den illustrerte salmeboken Som barn av jord som ble utgitt på Eide forlag i forbindelse med gjenåpningen av Sagene kirke 10. oktober 2010.
Hedda Stiernstedt
Hedda Matilda Stiernstedt (født 3. desember 1987 i Stockholm) er en svensk skuespiller. I 2015 spilte hun hovedrollen i filmen Unga Sophie Bell. Siden 2017 har hun hatt rollen som Nina Löwander i dramaserien Vår tid är nu sendt på SVT. I 2018 vant hun en Kristallen-pris i kategorien "Årets kvinnelige skuespiller i en TV-produksjon", for sin rolle som Nina. Hun vises også i musikkvideoen til sangen Addicted to You av Avicii.
Cyclotaenia
Cyclotaenia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, kraftig, brunlig trebukk med karakteristiske tegninger. Antennene er kraftige og omtrent så lange som kroppen. Pronotum er litt bredere enn langt og har en kraftig tann midt på hver sidekant, og lyse sidestriper. Dekkvingene har en påfallende, lys ring med to halvmåneformede, mørke kjerner inni.
Regina Buggy
Regina Buggy (født 12. november 1959 i Plymouth i Pennsylvania), amerikansk landhockeyspiller som deltok i de olympiske leker 1984 i Los Angeles.
Cyclotaenia
Levevis
Som de fleste andre trebukker borer larvene i ved.
Utbredelse
Arten er utbredt i Sentral-Afrika.
DISA
DISA er et dansk selskap som siden stiftelsen i 1900 (som Compagnie Madsen ⅍) har produsert forskjellige metallvarer.
Selskapets opprinnelige hovedprodukt var det luftkjølte Madsen-maskingevær og selskapet fikk derfra navnet Dansk Rekyl Riffel Syndikat ⅍. I 1936 ble navnet Dansk Industri Syndikat ⅍, men på folkemunne het selskapet stadig Riffelsyndikatet. I dag heter selskapet DISA og produserer især DISAMATIC formemaskiner og annet støperiutstyr.
Compagnie Madsen ⅍
Vilhelm Herman Oluf Madsen konstruerte i 1879 (sammen med rustmester Bjarnov) det luftkjølte, rekylrepeterende maskingevær som kom til å få Madsens navn. I 1900 ble stiftet Compagnie Madsen A/S, som skulle produsere geværet på fabrikken i Københavns Frihavn.
I 1930 overtok A.P. Møller en aksjepost i A/S Dansk Rekylriffel Syndikat svarende til 15 prosent av den samlede aksjekapital. I løpet av de følgende år utvidet A.P. Møller sin aksjepost til 31,6 prosent og ble hermed den største aksjonær. I 2006 ble navnet Dansk Rekylriffel Syndikat A/S solgt fra.
Dansk Industri Syndikat ⅍
Fabrikken produserte under annen verdenskrig våpen til tyskerne. Den 10. mai 1943 ble Riffelsyndikatet utsatt for en sabotasjeaksjon. Det førte til en henvendelse fra A.P. Møller til Erik Seidenfaden, Politikens korrespondent i Stockholm, som ble bedt om å «gi London beskjed om å bringe sabotasjen til opphør». Den 22. juni 1944 ble Riffelsyndikatet ikke desto mindre igjen utsatt for sabotasje. Motstandsgruppen BOPA hadde i samarbeide med tre vakter okkupert fabrikken og brukte dernest i alt 400 kg sprengstoff til å sprenge den. Det er den største mengde sprengstoff anvendt ved en sabotasjeaksjon i Danmark.
Riffelsyndikatet kom aldri for alvor i gang med produksjonen igjen og Mærsk-selskapene A/S Dampskibsselskabet Svendborg og Dampskibsselskabet af 1912 A/S overtok aksjemajoriteten i Dansk Industri Syndikat A/S (DISA) i 1959.
I 1960 kjøpte DISA et patent av Aage Jeppesen, en dansk professor ved Danmarks Tekniske Højskole. Dette startet utviklingen av en enestående teknologi til automatisk fremstilling av kasseløse, vertikale sandformer. Siden 1964 har DISA fremstilt automatiske formlinjer, såkalte DISAMATIC, som revolusjonerte støperiverdenen ved å muliggjøre massefremstilling av jern- og metallstøpegods til blant annet automobil-, maskin- og byggeindustri.
I perioden mellom 1985 og 2000 erhvervet DISA en rekke europeiske firmaer som alle var spesialister i fremstilling av støperiutstyr. Dette gjorde at virksomheten utviklet seg til et internasjonalt selskap som ble verdens største produsent av støperiutrustning.
DISA Industries A/S
I 2005 ble virksomheten overtatt av kapitalfondet Procuritas og etterfølgende i 2008 solgt videre til kapitalfondet Mid Europa Partners.
Karlshaugen naturreservat
Karlshaugen naturreservat ble i sin tid gitt av godseier Harald Løvenskiold til østlandske krets av Landsforeningen for naturfredning i Norge (nå Naturvernforbundet). Området har stort sett meget tynt jordsmonn, over en berggrunn av syenitt. Vegetasjonstypene er meget fattige med dominans av blåbærgranskog, og noe røsslyng-blokkebærfuruskog. Området er forholdsvis urørt, men enkelte gamle spor etter hogst finnes.
Albula-Alpene
Albula-Alpene er en fjellkjede i den sveitsiske kantonen Graubünden. Albula-Alpene er oppkalt etter elven Albula, som springer ut midt i fjellkjeden og renner nord(vest)over.
Albula-Alpenes hovedkam danner en del av det europeiske hovedvannskillet: Nordvestsiden av fjellkjeden ligger i Rhinens (og dermed Nordsjøens) tilsigsfelt, sydøstsiden i Inns (og dermed Donaus og Svartehavets) tilsigsfelt.
Avgrensning
Albula-Alpene begrenses
Topper
Viktige topper i Albula-Alpene er
San Francisco Sheriff’s Department
San Francisco Sheriff’s Department (SFSD) er sheriffkontoret i San Francisco, med ansvar for driften av kommunale arresthus og for beskyttelse av kommunale tinghus, rådhuset og offentlige sykehus og klinikker.
Albula-Alpene
Fjellpass
Flere viktige fjelloverganger mellom Alpenes syd- og nordside går over (eller langs grensen av) Albula-Alpene:
San Francisco Sheriff’s Department
SFSD ble opprettet i 1850 og har 850 tjenestemenn. Etaten driver åtte arresthus, med gjennomsnittlig 2,200 innsatte.
Beatriz Kretschmer
Beatriz «Betty» Kretschmer Ries de Buccicardi (født 24. januar 1928 i Valparaiso) er en chilensk tidligere friidrettsutøver, som konkurrerte i sprintløp og lengdehopp. Hun deltok i Sommer-OL 1948, og ble søramerikansk mester på 100 meter i 1945 og på 200 meter i 1956.
Idrettskarriere
Kretschmer deltok i Søramerikansk mesterskap i friidrett 1943, og fikk der sølv på 100 meter og 200 meter, og fikk også sølv på 4 x 100 meter stafett sammen med Betty Morales, Edith Klempau og Ilse Barends. Hun vant 100 meter under Søramerikansk mesterskap i friidrett 1945, og fikk bronse på 200 meter, bak Elizabeth Müller og Oldemia Bargiela. Chile fikk på nytt sølv på 4 x 100 meter stafett i dette mesterskapet. Det ble arrangert et uoffisielt Søramerikansk mesterskap i friidrett 1946, og hun vant der 100 meter, 80 meter hekk og lengdehopp. Hun deltok i Sommer-OL 1948 i London, men ble slått ut i forsøksheatet på 100 meter og 200 meter. Hun deltok også på 4 x 100 meter stafett, der Chile kom på tredjeplass i sitt forsøksheat, og gikk ikke videre til finalen.
Under Panamerikanske leker 1951 vant hun lengdehopp, med 5,42 meter, foran Lisa Peters og Wanda dos Santos, og hun kom på fjerdeplass på 200 meter. I tillegg fikk Chile sølv på 4 x 100 meter stafett, der hun løp sammen med Adriana Millard, Hildegard Kreft og Eliana Gaete. Hun fikk bronse på 4 x 100 meter stafett under Søramerikansk mesterskap i friidrett 1952, og gull på 4 x 100 meter stafett under Søramerikansk mesterskap i friidrett 1954. Chile fikk bronse på 4 x 100 meter stafett under Panamerikanske leker 1955, der Kretschmer løp sammen med Elda Selamé, Eliana Gaete og Carmen Venegas.
Hun deltok i Søramerikansk mesterskap i friidrett 1956, og fikk der gull på 200 meter og sølv på 100 meter, bak Gladys Erbetta.
Referanser
<References />
Dalmatisk
Dalmatisk er et utdødd romansk språk som før i tiden ble talt i regionen Dalmatia i den nåværende staten Kroatia, og også så langt sør som Kotor i dagens Montenegro.
Tobias Potye
Tobias Potye (født 16. mars 1995) er en tysk friidrettsutøver, som konkurrerer i høydehopp.
I 2021 kom på 4. plass i høydehopp ved EM i friidrett innendørs avholdt i Toruń, Polen.
Dalmatisk
Dialekter
Nesten hver eneste by utviklet sin egen dialekt, allikevel forsvant nesten alle før de var blitt nedtegnet, så de eneste sporene av dialektene finner man i kroatiske lånord som blir brukt i lokale dialekter.
Ragusansk
Ragusansk er den sørlige dialekten. Navnet ble utviklet fra det italienske navnet på Dubrovnik, «Ragusa».
Vegliotisk
Vegliotisk (det opprinnelige navnet er Viklasun) er den nordlige dialekten. Navnet vegliot kommer fra det italienske navnet for øya Krk, «Veglia».
Norge funnet
Norge funnet (norrønt: Fundinn Nóregr) er et fragment av en fornaldersaga som er kjent fra kildeskriftet Flatøybok (Codex Flatöiensis, fra slutten av det 14. århundre). Teksten er i Flatøybok plassert som innledning til Orknøyingenes saga og gir en fremstilling av mytiske forfedre til mørejarlene og orknøyjarlene.
Innhold
Teksten starter med den mytiske kong Fornjot et sted i Nord-Finland. Fornjot betraktes som en urjotne i norrøn mytologi og identifiseres ofte med Yme. Fornjot var stamfar til Nor, Gor og Goe, og teksten forklarer hvordan Nor ble konge over de norske landområdene, mens Gor ble sjøkongen (vikingkongen) og kongen over øyrikene. I denne sammenhengen blir Gor stamfar til Ragnvald Mørejarl og orknøyjarlene gjennom en oppramsing av slektsleddene.
Likhet med «Hvordan Norge ble bygd»
Fragmentet «Hvordan Norge ble bygd» som står lenger fram i den samme Flatøybok gir omtrent de samme genealogiske opplysningene og synes å være en nyere versjon av det samme. Dette fragmentet er langt mer omfattende og gir genealogiske opplysninger om de mytiske stamfedrene til forskjellige nordiske kongsslekter, blant annet Ynglingene. I noen sammenhenger (blant annet i leksikonet Nordisk Familjebok) har de to sagafragmentene også blitt betraktet som samme saga.
Bandra-Worli Sea Link
Bandra–Worli Sea Link, eller det offisielle navnet Rajiv Gandhi [...], er en skråkabelbro bygget med spennbetongelementer og viadukter på begge sider som forbinder Bandra i Bombays vestlige forsteder med Worli i Sør-Mumbai. Broen er en del av den foreslåtte Western Freeway som vil knytte de vestlige forstedene - til Nariman Point i Mumbai, byens viktigste forretningsområde. Broen var kostnadsberegnet til 16 milliarder Rupis, tilsvarer 240  millioner dollar. . Den ble bestilt av Maharashtra State Road Development Corporation (MSRDC) og bygget av Hindustan Construction Company. De fire første av de åtte kjørefelter på broen ble åpnet for trafikk den 30. juni 2009. Alle åtte kjørefelt ble åpnet 24. mars 2010.
Broen reduserer i rushtiden reisetiden mellom Bandra og Worli fra 60-90 minutter til 20-30 minutter. . I oktober 2009 hsdde BWSL en gjennomsnittlig daglig trafikk på rundt 37 500 kjøretøyer. I soloppgangen og -nedgangen tiltrekkes mange fotoentusiaster av utsikten, men å stoppe på broen for å fotografere er forbudt.
Historie
Før broen ble bygget var Mahim Causeway den eneste veien som forbandt de vestlige forstedene til Mumbai med byens sentrale forretningsområde. Denne nord-sørvest korridoren var en flaskehals og sterkt overbelastet i rushtiden. Derfor ble Western Freeway-prosjektet foreslått for å dekke hele den vestlige kysten av Mumbai for å avlaste flaskehalsene.
Broen ligger i skjæringspunktet mellom den vestlige motorveien og veien oppkalt etter Khan Abdul Ghaffar Khan i Worli. I Worli er den forbundet med veien som bærer Annie Besants navn.
Prosjektet ble bestilt av Maharashtra State Road Development Corporation Limited (MSRDC). Kontrakten for byggingen ble tildelt til Hindustan Construction Company (HCC), med prosjektledelse fra Storbitannia gjennom det lokale kontoret i Dar Al-Handasah.
Grunnsteinen ble lagt i 1999 av Bal Thackeray. Den opprinnelige planen hadde en kostnadsramme på 6,6 milliarder rupees, (tilsvarende 98 millioner dollar) og skulle være ferdig i løpet av fem år. Men prosjektet ble gjenstand for en rekke rettstvister som førte til fem-års forsinkelse, noe som resulterte i at kostnadene eskalererte til 16 milliarder Rupees, (240 millioner dollar), med renter lød den endelige prislappen på 7 milliarder rupi, eller 100 millioner dollar.
Fransk Kamerun
Fransk Kamerun (fransk: Cameroun) var et fransk mandatområde i Vest-Afrika som i dag utgjør størstedelen av Kamerun.
Området som i dag utgjør Kamerun ble annektert av Tyskland som protektorat under kappløpet om Afrika på slutten av 1800-tallet. Under første verdenskrig ble området okkupert av franske og belgiske styrker. Etter krigen ble Kamerun delt inn i to mandatområder av Folkeforbundet, to britiske områder i vest som ble styrt sammen med den britiske kolonien Nigeria og et fransk område i øst.
Fransk Kamerun ble selvstendig i januar 1960 og Nigeria skulle bli selvstendig senere samme år. Det skapte et problem med hva man skulle gjøre med Britisk Kamerun. Det ble avholdt folkeavstemning i 1961 og den nordlige delen av Britisk Kamerun sluttet seg til Nigeria mens den sørlige delen ble del av Kamerun.
Møbelringen Cup 2011
Møbelringen Cup 2011 var den 10. utgaven av Møbelringen Cup og ble arrangert i Stavanger Idrettshall og Tysvær Arena i perioden 18.–20. november 2011, som oppkjøring til Håndball-VM 2011 i Brasil.
Afrikamesterskapet i friidrett 2018 – 400 meter menn
400 meter for menn ved Afrikamesterskapet i friidrett 2018 ble arrangert 2. og 3. august på Stephen Keshi Stadium i Asaba, Nigeria.
Forsøksheat
Kvalifisering: De fire første I hvert forsøksheat (Q) og de fire raskeste ellers (q) kvalifiserte seg til semifinalene.
Semifinaler
Kvalifisering: De første to i hver semifinale (Q) og de to raskeste ellers (q) kvalifiserte seg til finalen.
Intinksjon
Intinksjon foregår under nattverden og betyr å dyppe brødet i vin/Kristi blod.Andreas Heinz: «Intinktion». I: Walter Kasper (utg.): Lexikon für Theologie und Kirche. 3. Auflage. Band 5. Herder, Freiburg im Breisgau 1996, Sp. 565.
I evangeliene står det at Jesus først brøt brødet og ga det til disiplene, etterpå ga han dem vin. Intinksjon har derfor tradisjon langt tilbake i kirkens historie. Intinksjon er ikke vanlig i den lutherske tradisjon, men den begrunnelse at når brødet dyppes i vin, heter det ikke lenger at de drikker vinen.
I den katolske kirkes latinske ritus er det presten konsumerer fra kalken. Intinksjon er ikke utelukket, i noen land vanlig, men katolsk universalkirkelig slett ikke alminnelig. I Norge er det opp til hver enkelt kirkemenighet, med godkjenning av biskopen, å avgjøre om intinksjon kan brukes som et alternativ under nattverden. Det som da er vanligst, er at de som er med under gudstjenesten går frem til alteret, der presten etter det den kommunisererer ønsker dypper hostien i kalken med Kristi blod, og legger den på kommunikantens tunge. Metoden minimerer og ikke utelukker risikoen for at dråper av Kristi blod drypper på gulvet; dette kan ytterligere forebygges med å holde et fat eller et klede mellom kalt og munn. Metoden er da visuelt også i pakt med at nattverdighet er noe man gies, ikke noe man forsyner seg av. Særkalk eller beger er da ikke aktuelt.
I den angelikanske kirke i England er intinksjon heller ikke særlig utbredt.
Elizabeth Anders
Elizabeth Rambo Anders (født 13. november 1951 i Norristown i Pennsylvania), amerikansk landhockeyspiller som deltok i de olympiske leker 1984 i Los Angeles.
Anders vant en olympisk bronsemedalje i landhockey under OL 1984 i Los Angeles. Hun var med på det amerikanske laget som kom på tredjeplass i landhockeyturneringen for damer bak Nederland og Vest-Tyskland. Seks lag deltok, det ble spilt en enkeltserie der alle lagen møttes én gang. USA fikk fem poeng, de vant to kamper og tapte to og spilte en uavgjord. Anders spilte fem kamper og scoret åtte mål i OL-turneringen.
The Holy City (sang)
«The Holy City» er en religiøs hymne som ble skrevet av Michael Maybrick under pseudonymet Stephen Adams. Teksten ble skrevet av Frederick E. Weatherly. Sangen er en hyllest til byen Jerusalem.
Øystein Sunde ga i 1981 ut en norskspråklig coverversjon som heter «Je rusla hjem».
Verdenscupen i langrenn 1990/91
Verdenscupen i langrenn 1990/91 ble innledet i Tauplitzalm i Østerrike 8. desember 1990 og ble avsluttet i Holmenkollen i Oslo i Norge 16. mars 1991. Vladimir Smirnov fra Sovjetunionen vant cupen sammenlagt for menn og Jelena Välbe fra Sovjetunionen for kvinner.
Elizabeth Beglin
Elizabeth Anne Beglin (født 2. april 1957 i Teaneck i New Jersey) er en amerikansk landhockeyspiller som deltok i de olympiske leker 1984 i Los Angeles og 1988 i Seoul. Beglin vant en olympisk bronsemedalje i landhockey under OL 1984 i Los Angeles. Hun var med på det amerikanske laget som kom på tredjeplass i landhockeyturneringen for damer bak Nederland og Vest-Tyskland. Seks lag deltok, det ble spilt en enkeltserie der alle lagen møttes én gang. USA fikk fem poeng, de vant to kamper og tapte to og spilte en uavgjord. Beglin spilte fem kamper og scoret et mål i OL-turneringen.
Bjøllådalen
Bjøllådalen (lulesamisk: Biellokvágge) er en dal i den sørlige delen av Saltfjellet. Den er en sidedal til Dunderlandsdalen i Rana og går helt nord mot Saltdal kommune. I dalen har Bjøllåga sitt leie fra Nordre Bjøllåvatnet til utløpet i Ranelva. Langs dalen er det noen høye fjell som Lønstinden, Semskfjellet og Bolna på østsiden, mens det på vestsiden er flere lange fjellrygger.
Før Europavei 6 og Nordlandsbanen ble bygget, var stien gjennom dalføret hovedferdselsvei over Saltfjellet. I 1867 ble det opprettet en nasjonal telegraflinje gjennom Nordland og denne gikk gjennom Bjøllådalen. Derfor ble det satt opp flere små tømmerhytter, der Midtistua og Krukkistua fremdeles eksisterer og er del av hyttenettet til Den Norske Turistforening. Stien langs den opprinnelige telegraflinjen er i dag en historisk vandrerute, kjent som Telegrafruta.
Freiaparken
Freiaparken er en park i Oslo som ble anlagt i 1920-årene. Den ble laget ut ifra Freias grunnlegger Johan Throne Holsts filosofi om at omgivelsene på en arbeidsplass betyr mye for trivselen, og at man i tilslutning til fabrikk- og kontorbygningene burde ha områder for rekreasjon og hvile. Parken er for Freias ansatte og er derfor lukket mot gatene. Men i forbindelse med konserter i Freiasalen, og Oslo Kulturnatt, er parken åpen for publikum.
Bjøllådalen
Dalen er en vid u-dal med store bjørkeskoger, myrer og høyfjellstereng. I forbindelse med planer for kraftutbygging i området ble det planlagt en inntaksdam sør i dalen. Det ble derfor gjort et større kartleggingsarbeid med å se på planter og vegetasjonstyper i dalen, og en konkluderte med stor artsrikdom. Det er forekomster av sjeldne fjellplanter som lapprose, alperublom og lapprublom.
Freiaparken
Om sommeren er Freiaparken en oase av trær og blomster, og den inneholder mange skulpturer av kjente norske og europeiske kunstnere.
Freiaparken ble fredet av Riksantikvaren i 2015. Fredningen omfatter også spisesalen med utsmykning av Edvard Munch.
Bjøllådalen
Geologi
Det er markerte randmorener fra preboreal alder (etter siste istid for 11 700–10 200 år siden) i Bjøllådalen, der Ølfellryggen er en av Norges største, med en høyde av opptil 25 meter og en lengde av rundt 40 km. Den er avsatt av innlandsisen for rundt 9 300 år før nåtid, og er blant de yngste store randmorener i Nord-Norge. Den er uberørt av inngrep.
Sør for hovedisen i Saltdal/Lønsdal, lå det en mindre separat bre, kalt Bjellådalsbreen, som dekket området oppover Bjøllådalen helt opp til Nordre Bjøllåvatnet. Denne har avsatt flere usammenhengende, mindre randmorenerygger, noe som har skjedd samtidig med dannelsen av Ølfjellryggen og under videre tilbaketrekning av isbreen. Etter at Ølfjellryggen var dannet, skjedde en hurtig nedsmelting av både hovedisen og Bjøllådalsbreen. Under nedsmeltingen av Bjøllådalsbreen oppstod sjø-avsetninger, smeltevannsavløp og det ble dannet flere overløpspass, der smeltevann ble dirigert over passpunkter fordi breen demmet opp Bjøllådalen i sørenden. Steinskaret helt nord i Bjøllådalen var et slikt passpunkt, der vannet rant nordover gjennom Horondalen mot Kvitbergvatnet i nord. Det er også flere terrasser med løsmasser fra den tiden dalen hadde en stor bredemt sjø i forskjellige nivåer. Nyere avsetninger dannet av dagens elver gir store elvesletter ved Krukkistua.
Granitt, glimmerskifer og kalkstein er de dominerende bergartene i Saltfjell-området. Det går smale bånd av kalkglimmerskiffer og marmor langs dalen.
Flora og fauna
I dalbotnen av Bjøllådalen er klimaet så kjølig at det ikke vokser furuskog med lyngvegetasjon som i dalene noe lengre ned, her er det fjellvegetasjon som råder. I forbindelse med undersøkelser av Saltfjellet- og Svartisenområdet i 1975–1977, fikk en økt kjennskap til flora og vegetasjon i området. Det er kalk og skifer i jorden som gjør at plantelivet blir frodig og variert, i tillegg til at det er noe mindre nedbør i dalen enn i nærliggende områder.
Trysil Fotballklubb
Trysil Fotballklubb (stiftet 1986) er en fotballklubb fra Innbygda i Trysil kommune. Laget spiller til daglig i 4. divisjon. Klubben ble stiftet i 1986 som mål om å bli Trysils fremste fotballag. Det ble endringer i disse planene ettersom Nybergsund Trysil fra bygda Nybergsund, like sør for Innbygda, begynte å etablere seg i 2. divisjon.